**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 112-03/18-01/3

URBROJ: 2182/03-01-18-3

Skradin, 12. veljače 2018.g.

Na temelju članaka 28. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11), te članka 1. Uredbe o dopuni Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 4/18), gradonačelnik Grada Skradina, raspisuje

**O G L A S**

za prijam službenika u Gradsku upravu Grada Skradina

zbog obavljanja privremenih poslova

**Radno mjesto:** Asistent projekta u Projektu „Lokalni program za mlade Grada

Skradina“, (1 izvršitelj), ), nepuno radno vrijeme (4 sata dnevno).

Služba se zasniva na određeno vrijeme, odnosno 6 mjeseci

**Opis poslova:** organiziranje aktivnosti u sklopu provedbe projekta: Lokalni program za mlade Grada Skradina što uključuje organizaciju fokus grupa, predavanja i konferenciju, pomoć pri izradi nacrta Lokalnog programa za mlade Grada Skradina, sudjelovanje u izradi potrebnih izvješća o provedbi projekta

**Uvjeti su:**

■ Opći uvjeti za prijam u službu iz članka 12. Zakona o službenicima i

namještenicima u lokalnoj i područnoj (regionalnoj) samoupravi

(„Narodne novine“, broj 86/08,61/11), odnosno:

- punoljetnost,

- hrvatsko državljanstvo

- zdravstvena sposobnost za obavljanje poslova radnog mjesta

na koje se osoba prima.

■ Za prijam u službu ne smiju postojati zapreke iz članaka 15. i 16. gore

navedenog Zakona.

■ Posebni uvjeti za prijam u službu:

- srednja stručna sprema, ekonomske, pravne ili druge struke

- poznavanje rada na računalu

- vozački ispit B kategorije.

**Uvjeti radnog mjesta:**

* nepuno radno vrijeme (4 sata),
* pored rada u Uredu, obuhvaća i terenski rad,
* mogućnost korištenja vlastitog vozila

-2-

**Obvezni probni rad je 2 (dva) mjeseca od dana prijama u službu.**

Uz vlastoručno potpisanu prijavu kandidati moraju priložiti:

- Životopis

- Dokaz o državljanstvu (preslik osobne iskaznice, putovnice ili domovnice)

- Dokaz o odgovarajućoj stručnoj spremi (preslik Svjedodžbe)

- izvod iz elektroničkog zapisa o radno pravnom statusu (potvrda o podacima

evidentiranima u bazi podataka Hrvatskog zavoda za mirovinsko osiguranje), ne starije

od 30 dana,

- Uvjerenje da se protiv kandidata/kinje ne vodi istražni ili kazneni postupak, ne starije od

30 (trideset) dana (izvornik)

- preslik vozačke dozvole B kategorije

- vlastoručno potpisanu izjavu kandidata da kod njega ne postoje zapreke iz

članaka 15. i 16. Zakona o službenicima i namještenicima u lokalnoj i područnoj

(regionalnoj) samoupravi.

Ako kandidat/kinja uz prijavu priloži dokumente u kojima osobni podaci nisu istovjetni, dužan/na je dostaviti i dokaz o njihovoj promjeni (preslik vjenčanog lista, rodnog lista i sl.)

Uvjerenje o zdravstvenoj sposobnosti dostavlja izabrani kandidat/kinja nakon obavijesti o izboru, a prije donošenja rješenja o prijmu u službu.

Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja ne smatra se kandidatom/kinjom prijavljenim/om na natječaj sukladno članku 21. Zakona i njegova/njena prijava neće biti razmatrana, te će o tome biti dostavljena pisana obavijest.

Podnositelji/ce nepotpunih prijava neće biti pozvani na dopunu prijave.

Urednom prijavom smatra se prijava koja sadrži sve podatke i priloge navedene u ovom natječaju.

Na web-stranici: www.grad-skradin.hr dostupan je opis poslova te podaci o plaći radnog mjesta koje se popunjava kao i ostale informacije o oglasnom postupku. Na web stranici Grada, bit će objavljen način provjere znanja i sposobnosti i vrijeme održavanja razgovora odnosno intervjua s prijavljenim kandidatima koji su podnijeli pravodobnu i urednu prijavu, te koji ispunjavaju formalne uvjete iz ovog Oglasa, i to najmanje 5 dana prije održavanja razgovora.

Prijave na oglas s podacima i dokazima o ispunjavanju propisanih uvjeta oglasa potrebno je dostaviti u roku **8** (osam) dana od dana objave oglasa u HRVATSKOM ZAVODU ZA ZAPOŠLJAVANJE, Područna služba Šibenik.

**Prijave se upućuju na adresu: Grad Skradin, 22222 Skradin, Trg Male Gospe br. 3, s naznakom „ZA OGLAS ZA PRIJAM SLUŽBENIKA NA ODREĐENO VRIJEME (ASISTENT PROJEKTA-Lokalni program za mlade) – NE OTVARAJ“**

O rezultatima oglasa kandidati će biti obaviješteni u zakonskom roku.

**GRADONAČELNIK**

mr.sc. Antonijo Brajković